A **Sociedade deportiva Villestro** é un club de fútbol galego, da parroquia de Santa María de Villestro, pertencente ao concello de Santiago de Compostela. Foi fundado en 1983 e actualmente xoga no grupo II da Primeira Autonómica de Galicia.

Historia
--------

O 7 de agosto de 1983 a Federación Galega de Fútbol aceptaba a solicitude de afiliación do Club así como a petición de ser incluído en competicións oficiais asignándolle o número 1.405. O 18 de agosto de 1983 preséntase na Delegación de Santiago o primeiro boletín de afiliación, quedando deste xeito inscrito na competición.

Con todo preparado para o debut xurdiu un inconveniente, o campo de fútbol non estaba en condicións para albergar ningunha competición, polo que os primeiros encontros terían que xogarse no campo de fútbol de Brión. O 10 de outubro de 1983 a S.D. Villestro disputou o seu primeiro partido oficial perante o Rial, acadando a vitoria por un marcador de 8-1.

Unha vez consolidado o equipo afeccionado, barallouse a posibilidade de crear categorías inferiores que surtiran ó primeiro equipo de efectivos. Así, na tempada 1986-87, crearíase o primeiro equipo infantil da historia da S.D. Villestro. No seu primeiro encontro oficial contra o Feiraco-Negreira lograría a vitoria por 3-1, acadando esa mesma tempada os títulos de Liga e Copa, así como o Diploma á Deportividade.

O 10 de agosto de 1987 solicitábase por escrito ante a Federación a incursión do equipo xuvenil na competición oficial, polo que na tempada 1987-88 apareceu o primeiro equipo xuvenil da historia do Club.

Logo de catro anos que (1989-1993) en que o club permaneceu completamente inactivo, na tempada 1993-94 a S.D. Villestro retornou á competición oficial. Creouse unha nova Directiva da man de Jesús Conde, abríndose deste xeito unha nova etapa no Villestro chea de ilusión á vez que de escepticismo e cos obxectivos claros de fomentar o deporte na parroquia e que non rematase todo como na etapa anterior. Dende entón a SD Villestro creou varios equipos de fútbol base. Na actualidade pose unha das canteiras mais potentes da cidade de Santiago sendo un claro referente para un futuro moi próximo.

Uniforme
--------

* Uniforme titular: Camiseta Azul, pantalóns brancos e medias branquiazuis.
* Uniforme alternativo: Camiseta vermella, pantalóns negros e medias negras.

Estadio
-------

A SD Villestro xoga os seus partidos como local no campo da Barrosa con capacidade para 200 espectadores. O campo foi inaugurado o 6 de febreiro do 2011. Co obxecto de responder ás necesidades da parroquia de Villestro, onde se vén desenvolvendo unha intensa actividade futbolística dende hai anos, o Concello construíu un novo campo de herba artificial que substitúe ao anterior de area. As dimensións do campo son de 105 x64 metros.

Equipos
-------

A SD Villestro dispón de polo menos un equipo en cada unha das categorías do fútbol base. Estes equipos están formando cada ano a xogadores de fútbol de gran nivel, chegando incluso a marchar a equipos como os filiais do Deportivo da Coruña ou SD Negreira. Esta canteira alimenta dende fai ano a maioría das ligas de Santiago. A SD Villestro dispón de equipos tanto en fútbol sala como en fútbol campo en tódalas súas categorías.

### Fútbol Sala

* Equipos Categoría Prebexanmín 1º ano: 2
* Equipos Categoría Prebexanmín 2º ano: 2
* Equipos Categoría Bexanmín : 2
* Equipos Categoría Alevín: 1

### Fútbol Campo

* Fútbol -7
	+ Equipos Categoría Benxanmín : 1
	+ Equipos Categoría Alevín : 2
* Fútbol -11
	+ Equipos Categoría Infantil : 1
	+ Equipos Categoría Cadete : 1
	+ Equipos Categoría Xuvenil : 2
	+ Equipos Terceira Rexional : 1
	+ Equipos Segunda Rexional : 1 (Primeiro Equipo e máximo expoñente da SD Villestro).

En resumo, o Villestro traballa aproximadamente, con 160 nenos nas categorías de fútbol base (dende Prebenxamín ata Xuvenil) e con máis de 30 xogadores nas categorías superiores.

Logros Deportivos
-----------------

*Tempada 1986/87*

* O equipo infantil proclámase :
	+ Campión de Liga
	+ Campión da Copa
	+ Acada o Trofeo á Deportividade

*Tempada 1998/99*

* O equipo alevín de fútbol-7 proclámase Subcampión de Liga e disputa o Campionato Galego da modalidade.

*Tempada 1999/00*

* O equipo infantil proclámase :
	+ Campión de Liga
	+ Campión da Copa

*Tempada 2000/01*

* O equipo afeccionado proclámase Campión de Liga e acada o ascenso de categoría (a 2ª Rexional)
* O equipo xuvenil proclámase :
	+ Subcampión de Liga
	+ Campión da Copa

*Tempada 2002/03*

* O equipo afeccionado proclámase Campión de Liga e acada o ascenso de categoría (a 2ª Rexional)
* O equipo xuvenil proclámase :
	+ Campión de Liga
	+ Campión da Copa
	+ Participa na Fase de Ascenso a Liga Galega Xuvenil
* O equipo cadete proclámase :
	+ Subcampión de Liga
* O equipo alevín fútbol-7 proclámase :
	+ Subcampión de Liga

Véxase tamén
------------


| * v
* c
* e
Primeira Autonómica de Galicia - 2012/13 |
| --- |
| Grupo 1 | 
* Abella
* Atlético Arteixo
* Boimorto
* Caión
* Cedeira
* Cultural Maniños
* Eume Deportivo
* Imperátor
* Mandia
* Maravillas
* Meiras
* Olímpico
* Perlío
* San Tirso
* Sporting Ciudad
* Sporting Coruñés
* Victoria
* Vizoño

 |
| Grupo 2 | 
* Agrupación Estudiantil
* Amio
* Arzúa
* Atlético Riveira
* Bertamiráns B
* Sociedade Deportiva Cacheiras
* Camariñas
* Fisterra
* Flavia
* Lamela
* Laro
* Malpica
* Noia
* Piloño
* Puebla
* Puenteceso
* Unión
* Villestro

 |
| Grupo 3 | 
* Alfoz
* Atlético Escairón
* Bóveda
* Burela
* Cabreiros
* Castro
* Cervo Sargadelos
* Ferreira
* Foz
* Lourenzá
* Milagrosa
* Outeiro de Rei
* Pastoricense
* Polvorín
* Residencia
* Rioaveso Machinango
* Xermade
* Xove Lago

 |
| Grupo 4 | 
* Allariz
* Barbadás B
* Atlético Barbantes
* Covadonga
* A Manchica
* Melias
* Monterrei
* Muíños
* Nogueira de Ramuín
* Ourense B
* A Peroxa
* Polígono de San Cibrao
* Ramirás
* Rúa
* Sporting Celanova
* Taboadela
* Valenzá
* Velle

 |
| Grupo 5 | 
* Alertanavia
* Atlántida Matama
* Caldas
* Caselas
* Cruceiro do Hío
* Domaio
* Erizana
* Gran Peña
* Juventud Cambados
* Marcón Atlético
* Moaña
* Nigrán
* Porriño Industrial
* Rápido Bahía
* Salvaterra
* San Adrián
* San Martín
* Tomiño

 |

|  |  |
| --- | --- |
| Control de autoridades | 
* Wd: Q12400592
* WorldCat
* VIAF: 169464600

 |